cyanic-selkie/wikianc huggingface dataset:
Αλφάβητο Βιθκούτσι
Το αλφάβητο Βιθκούτσι, επίσης γνωστό ως Μπιουτακούκγιε ή Μπέιθα Κούκιου από την ονομασία που εφαρμόστηκε από το γερμανό αλβανολόγο Γιόχαν Γκέοργκ φον Χαν, ήταν ένα αλφάβητο που εφευρέθηκε για τη γραφή της αλβανικής γλώσσας μεταξύ των ετών 1825 και 1845 από τον Αλβανό λόγιο Ναούμ Βετσιλάρτζι. Το αλφάβητο αναφέρεται μερικές φορές λανθασμένα με το όνομά του εφευρέτη του, όπως στο Das Buch der Schrift του Καρλ Φάουλμαν. Όμως, το όνομα προέρχεται από το Βιθκούτς, ένα χωριό στην περιοχή της Κορυτσάς όπου γεννήθηκε ο Βετσιλάρτζι. Το αλφάβητο ήταν ειδικά σχεδιασμένο για να είναι όσο το δυνατόν θρησκευτικά ουδέτερο, αποφεύγοντας την χρήση γραμμάτων από το ελληνικό, λατινικό ή αραβικό αλφάβητο. Είχε σχεδόν τέλεια αντιστοιχία μεταξύ γραμμάτων και φθόγγων, αλλά δεν περιείχε χαρακτήρες για τους ήχους "gj", "rr", "xh" και "zh". Το αλφάβητο δεν έλαβε εκτεταμένη χρήση λόγω του πρόωρου θανάτου του εφευρέτη και λόγω του απαγορευτικού κόστους της κοπής νέου πληκτρολογίου για το νέο αλφάβητο. Παρ'όλα αυτά, μια σειρά από έγγραφα με το αλφάβητο Βιθκούτσι δημοσιεύθηκαν στα τέλη του 19ου αιώνα. Το αλφάβητο τελικά έπεσε σε αχρηστία από τα ελληνικά, αραβικά και λατινικά αλφάβητα που σχεδιάστηκαν για να το αντικαταστήσει, με το τελευταίο να γίνεται επίσημο το 1909.
Άλλα πρωτότυπα αλφάβητα που χρησιμοποιήθηκαν για τα αλβανικά ήταν τα αλφάβητα Ελμπασάν και Τόντρι του 18ου αιώνα. Ομοίως, αυτά τα αλφάβητα απέτυχαν να δουν την παρατεταμένη διαδεδομένη χρήση.
Βιβλιογραφία
Κατηγορία:Συστήματα γραφής
Μυρσίνη Ζορμπά
Η Μυρσίνη Ζορμπά (Αθήνα, 7 Φεβρουαρίου 1949 – Αθήνα, 20 Απριλίου 2023) ήταν Ελληνίδα συγγραφέας, μεταφράστρια, εκδότρια, ερευνήτρια πολιτισμικής πολιτικής και πολιτικός.
Διετέλεσε υπουργός Πολιτισμού (2018–2019), μέλος του Ευρωπαϊκού Κοινοβουλίου (2000–2004), εκδότρια (εκδόσεις Οδυσσέας, 1973–1992), πρώτη διευθύντρια του Εθνικού Κέντρου Βιβλίου (1995–1999), και πρόεδρος της εθελοντικής οργάνωσης Δίκτυο για τα Δικαιώματα του Παιδιού (2004–2016).
Σπουδές και διδασκαλία
Γεννήθηκε στην Αθήνα το 1949. Σπούδασε νομικά και πολιτικές επιστήμες στο Πανεπιστήμιο Αθηνών (1968–1972) και πραγματοποίησε μεταπτυχιακές σπουδές στη Φιλοσοφία του Δικαίου στο Πανεπιστήμιο Ρώμης La Sapienza ως υπότροφος της Ιταλικής Κυβέρνησης. Το 1992 ολοκλήρωσε τη διδακτορική της διατριβή στο Πάντειο Πανεπιστήμιο με θέμα την κρατική πολιτική του βιβλίου στην Ελλάδα κατά τη Μεταπολίτευση.
Δίδαξε θεωρία και πολιτική του πολιτισμού στο Πανεπιστήμιο Αθηνών (1992–1995 και 2005–2007) και στο Ελληνικό Ανοικτό Πανεπιστήμιο (2006–2012), ενώ διετέλεσε διευθύντρια του Βιομηχανικού Μουσείου Σύρου (2008–2009).
Πολιτική σταδιοδρομία
Κατά τη διάρκεια της Δικτατορίας, υπήρξε μέλος του ΠΑΜ και της Ελληνοευρωπαϊκής Κίνησης Νέων (1970–1973). Με την Μεταπολίτευση, έγινε μέλος του ΚΚΕ Εσωτερικού. Αργότερα έγινε μέλος της Κεντρικής Επιτροπής της Ελληνικής Αριστεράς (1987) και της κίνησης πολιτών «Πολιτεία».
Το 2000 εξελέγη μέλος του Ευρωπαϊκού Κοινοβουλίου με το ψηφοδέλτιο του ΠΑΣΟΚ και συμμετείχε στην Ευρωπαϊκή Σοσιαλιστική Ομάδα έως το 2004. Το χρονικό διάστημα 2009–2015 διετέλεσε διευθύντρια του πολιτικού γραφείου του πρώην πρωθυπουργού Κώστα Σημίτη.
Τον Αύγουστο του 2018, ανέλαβε το Υπουργείο Πολιτισμού στην κυβέρνηση Αλέξη Τσίπρα, διαδεχόμενη την Λυδία Κονιόρδου. Στις γενικές εκλογές της 7ης Ιουλίου 2019 ήταν υποψήφια με το κόμμα του ΣΥΡΙΖΑ στην Α΄ εκλογική περιφέρεια Αθηνών, αλλά δεν εκλέχθηκε.
Εκδοτικό, μεταφραστικό και συγγραφικό έργο
Υπήρξε συνεκδότρια του εκδοτικού οίκου Οδυσσέας (1973). Η ίδια διηύθυνε τη μαρξιστική και πανεπιστημιακή σειρά βιβλίων και, στη συνέχεια, τη λογοτεχνική και τη σειρά βιβλίων για παιδιά. Στη δεκαετία 1970–1980, μετέφρασε μεγάλο αριθμό έργων των θεωρητικών του δυτικού μαρξισμού στα Ελληνικά (Μαρξ, Γκράμσι, κ.ά.) καθώς και την πολύ γνωστή Ιστορία της Νεοελληνικής Λογοτεχνίας του Μάριο Βίττι.
Η Μυρσίνη Ζορμπά έγραψε επίσης τα παρακάτω βιβλία: Η ίδια δημοσίευσε επίσης πολλά πολιτικά και πολιτιστικά κείμενα σε συλλογικές εκδόσεις, σε εφημερίδες και σε περιοδικά.
Προσωπική ζωή
Σύντροφός της ήταν ο καθηγητής Ιστορίας του Πανεπιστημίου Αθηνών Αντώνης Λιάκος.
Το 2022, το Πανεπιστήμιο της Ρώμης La Sapienza τίμησε την Μυρσίνη Ζορμπά δίνοντας το όνομά της στο Εργαστήριο Νεοελληνικών Σπουδών του Τμήματος Ευρωπαϊκών, Αμερικανικών και Διαπολιτισμικών Σπουδών. Απεβίωσε στην Αθήνα στις 20 Απριλίου 2023, χτυπημένη από καρκίνο. Λίγο καιρό πριν πεθάνει, η ίδια δώρισε το εκδοτικό της αρχείο στο Πανεπιστήμιο της Ρώμης La Sapienza.
Παραπομπές
Κατηγορία:Έλληνες υπουργοί Πολιτισμού και Αθλητισμού Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Έλληνες εκδότες Κατηγορία:Ευρωβουλευτές της Ελλάδας εκλεγμένοι την περίοδο 1999-2004 Κατηγορία:Έλληνες πολιτευτές
Μαριέττα της Πάτρας
Η Μαριέττα, γαλλ. Marietta (απεβ. 12 Απριλίου 1503) ήταν ερωμένη του Ιωάννη Β΄ της Κύπρου και μητέρα του μόνου γιου του Ιακώβου Β΄ της Κύπρου. Όταν ο Ιωάννης Β΄ νυμφεύτηκε την Ελένη Παλαιολογίνα, αυτή διέταξε να κόψουν τη μύτη της Μαριέττας. Μετά που απεβίωσε ο γιος της, κρατήθηκε στη Βενετία σχεδόν αιχμάλωτη.
Ερωμένη του βασιλιά
Γεννήθηκε στην Πάτρα. Δεν γνωρίζουμε πώς έφτασε στην Κύπρο, πάντως έγινε ερωμένη του Ιωάννη Β΄ της Κύπρου πριν το 1438. Το Χρονικό του Φλόριο Μπουστρόν περιγράφει πως ήταν "πολύ όμορφη και συνετή". Με τον βασιλιά απέκτησε το 1439/40 έναν γιο, τον Ιάκωβο (Β΄).
Ο Ιωάννης Β΄ είχε νυμφευτεί πρώτα το 1435 την Αμαδέα Παλαιολογίνα, κόρη του Ιωάννη-Ιακώβου μαρκησίου του Μομφερράτου, αλλά δεν απέκτησε τέκνα. Το 1440 απεβίωσε η Αμαδέα και το 1441/42 ο βασιλιάς νυμφεύτηκε την 14ετή Ελένη Παλαιολογίνα, κόρη του Θεοδώρου Β΄ δεσπότη του Μωρέως και απέκτησε κόρη την Καρλόττα της Κύπρου. Η Ελένη, μόλις έμαθε για την ύπαρξη της Μαριέττας και του γιου της, διέταξε την κοπή της ρίνας της Μαριέττας.
Η βασίλισσα Ελένη συνέχισε την εχθρότητά της προς τον Ιάκωβο. Όταν αυτός το 1456 διορίστηκε αρχιεπίσκοπος της Νικοζίας, η Ελένη θύμωσε. Ο Ιάκωβος σκότωσε τον Γιάκοπο Ούρρι, καγκελάριο του βασιλείου, το 1457 και διέφυγε στη Ρόδο, αφού είχε πριν φύγει από τη θέση του. Ωστόσο ο βασιλιάς τον συγχώρησε και τον αποκατέστησε στην αρχιεπισκοπή, πράγμα που εξόργισε τη βασίλισσα. Το 1458 απεβίωσε ο Ιωάννης Β΄ και η Ελένη, έτσι το στέμμα περιήλθε στην Καρλόττα, μόνο νόμιμο τέκνο του, που στέφθηκε βασίλισσα της Κύπρου. Όμως ο Ιάκωβος έπληξε το δικαίωμά της στον θρόνο, καθώς εκείνη ήταν γυναίκα· μάλιστα με τη βοήθεια του Μαμελούκου σουλτάνου της Αιγύπτου, ανάγκασε την Καρλόττα να διαφύγει από το νησί και το 1463 στέφθηκε βασιλιάς. Ο Ιάκωβος Β΄ κυβέρνησε το διάστημα 1463-73· νυμφεύτηκε την Αικατερίνη Κορνάρο το 1472, αλλά ο υστερότοκος γιος τους Ιάκωβος Γ΄ της Κύπρου απεβίωσε ενός έτους.
Αιχμάλωτη στη Βενετία
Όταν το 1473 απεβίωσε ο Ιάκωβος, τη Μαριέττα την πήραν στη Βενετία και μετά στην Πάδουα, όπου τέθηκε σε ημι-αιχμαλωσία: μία απόφαση του Συμβουλίου των Δέκα στη Βενετία το 1479, καταγράφει ότι η Μαριέττα ήταν υπό την επιτήρηση του magister puerorum regiorum Χριστοφόρου Μούτιους. Η Μαριέττα απεβίωσε το 1503 στην Πάδουα και τάφηκε στοην εκκλησία του Αγ. Αυγουστίνου. Το επίγραμμα του μνημείου εκεί γράφει για τη Marieta mater quondam Jacobi Cypri Regis. Ο Ιάκωβος Β΄ είχε και τέσσερα νόθα παιδιά, των οποίων οι πολυάριθμοι απόγονοι φθάνουν ως τον 21ο αι.
Πηγές
Κατηγορία:Βυζαντινοί του 15ου αιώνα Κατηγορία:Πρόσωπα του Βασιλείου της Κύπρου
Σαρλαίικα Αρκαδίας
Τα Σαρλαίικα είναι ένας μικρός οικισμός του πρώην Δήμου Ηραίας και του τέως Δήμου Γορτυνίας με 13 μόνιμους κατοίκους συνφωνα με την απογραφή του 2011. Το χωριό είναι χτισμένο σε υψόμετρο 430 μέτρων από την επιφάνεια της θάλασσας, σε μία καταπράσινη και θαμνώδη πλαγιά. Ο οικισμός απέχει από την Τρίπολη περίπου 80 χιλιόμετρα ενώ η απόσταση του από τη Δημητσάνα και τα Λαγκάδια είναι περίπου 30 χιλιόμετρα.
Με βάση τη νέα διοικητική διαίρεση που προβλέπει το Σχέδιο Καλλικράτης, τα Σαρλαίικα εντάχθηκαν στο Δήμο Γορτυνίας. Τα Σαρλαίικα μαζί με του Παλούμπα και τον Παππαδά αποτελούν την τοπική κοινότητα του Παλούμπα με συνολικό πληθυσμό 120 κατοίκους.
Δημογραφικά στοιχεία
Ο πληθυσμός συμφωνα με την απογραφή του 2011 ανερχόταν στους 13 μόνιμους κατοίκους, εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 21 κατοίκους. Οι πληθυσμιακές διακυμάνσεις, αποτυπώνονται στον παρακάτω πίνακα.
Εξωτερικοί σύνδεσμοι
Κατηγορία:Δήμος Γορτυνίας Κατηγορία:Χωριά του νομού Αρκαδίας
Pizza Hut
Η Pizza Hut Ε.Π.Ε. είναι αμερικανική πολυεθνική αλυσίδα εστιατορίων και διεθνές franchise, η οποία ιδρύθηκε το 1958 στη Ουίτσιτα του Κάνσας από τους Νταν και Φρανκ Κάρνεϊ. Σερβίρουν την χαρακτηριστική τους πίτσα τηγανιού και άλλα πιάτα, όπως ζυμαρικά, κριτσίνια και επιδόρπια.
Η αλυσίδα έχει 17.639 εστιατόρια σε όλο τον κόσμο (το 2020), καθιστώντας την τη μεγαλύτερη αλυσίδα πίτσας στον κόσμο σε αριθμό τοποθεσιών.
Ανήκει στην Yum! Brands, μια από τις μεγαλύτερες εταιρείες εστιατορίων στον κόσμο.
Ιστορία
Η Pizza Hut ιδρύθηκε στις 31 Μαΐου 1958 από δύο αδέρφια, τους Νταν και Φρανκ Κάρνεϊ, και οι δύο φοιτητές του Πολιτειακού Πανεπιστημίου της Ουίτσιτα, σε μία τοποθεσία στη Ουίτσιτα του Κάνσας. Έξι μήνες αργότερα άνοιξαν ένα δεύτερο κατάστημα και μέσα σε ένα χρόνο είχαν έξι εστιατόρια Pizza Hut.
Ένας πρώτος υπάλληλος ήταν ο μελλοντικός προπονητής του Pro Football Hall of Fame Μπιλ Πάρσελς, ο οποίος είχε εργαστεί για την εταιρεία ενώ ήταν φοιτητής κολεγίου και αθλητής του αμερικανικού ποδοσφαίρου στο Πολιτειακό Πανεπιστήμιο της Ουίτσιτα. Ο Πάρσελς εξέταζε να αγοράσει ένα franchise για καριέρα (καθώς και νομική σχολή), αλλά αντ΄ αυτού επέλεξε να ασχοληθεί με την προπονητική και τελικά έγινε προπονητής στο National Football League.
Τα αδέρφια ξεκίνησαν το franchising το 1959. Το εμβληματικό στυλ κτιρίου της Pizza Hut σχεδιάστηκε το 1963 από τον αρχιτέκτονα από το Σικάγο Τζορτζ Λίντστρομ και εφαρμόστηκε το 1969. αριστερά|μικρογραφία|261x261εσ| Το πρώτο κατάστημα Pizza Hut άνοιξε στις 15 Ιουνίου 1958, στη Ουίτσιτα του Κάνσας. Η PepsiCo απέκτησε την Pizza Hut το Νοέμβριο του 1977. Είκοσι χρόνια αργότερα, η Pizza Hut (μαζί με το Taco Bell και το Kentucky Fried Chicken) αποκλείστηκαν από την PepsiCo στις 30 Μαΐου 1997 και στη συνέχεια οι τρεις αλυσίδες εστιατορίων έγιναν μέρος μιας νέας εταιρείας που ονομάστηκε Tricon Global Restaurants, Inc. Η εταιρεία πήρε το όνομα Yum! Brands στις 22 Μαΐου 2002.
Πριν κλείσει το έτος 2015, το παλαιότερο Pizza Hut που λειτουργούσε συνεχώς βρισκόταν στο Μανχάταν του Κάνσας, σε μια περιοχή με καταστήματα και ταβέρνες γνωστή ως Aggieville κοντά στο Πανεπιστήμιο του Κάνσας. Το πρώτο εστιατόριο Pizza Hut ανατολικά του ποταμού Μισσισσιππή άνοιξε στην Αθήνα του Οχάιο το 1966 από τους Λόρενς Μπέρμπερικ και Γκάρι Μάιερς.
Η εταιρεία ανακοίνωσε ένα rebrand που ξεκίνησε στις 19 Νοεμβρίου 2014, σε μια προσπάθεια να αυξήσει τις πωλήσεις, οι οποίες είχαν πέσει τα δύο προηγούμενα χρόνια. Το μενού επεκτάθηκε για να εισάγει διάφορα είδη, όπως γεύσεις κρούστας και 11 νέες σπεσιαλιτέ πίτσες. Ανανεώθηκαν και οι στολές εργασίας των εργαζομένων. Το 2017, η Pizza Hut εισήχθη από την εταιρεία με έδρα το Ηνωμένο Βασίλειο Richtopia στην 24η θέση στον κατάλογο των 200 εμπορικών σημάτων με τη μεγαλύτερη επιρροή στον κόσμο.
Στις 25 και 27 Ιουνίου 2019, αναφέρθηκε ότι η Pizza Hut επανέφερε το λογότυπό της και το σχέδιο της κόκκινης οροφής που χρησιμοποιήθηκε από το 1976 έως το 1999.
Στις 18 Αυγούστου 2020, ανακοινώθηκε ότι η Pizza Hut θα κλείσει 300 εστιατόρια μετά την πτώχευση της NPC International, ενός από τους παρόχους franchise της. Ένας εκπρόσωπος της εταιρείας δήλωσε: «Συνεχίσαμε να συνεργαζόμαστε με την NPC και τους δανειστές της για να βελτιστοποιήσουμε το αποτύπωμα του εστιατορίου Pizza Hut της NPC και να ενισχύσουμε το χαρτοφυλάκιο για το μέλλον, και η σημερινή κοινή συμφωνία για το κλείσιμο έως και 300 εστιατορίων NPC Pizza Hut είναι ένα σημαντικό βήμα προς πιο υγιείς επιχειρήσεις».
Κριτική
Για να επιτύχει τον στόχο του Οργανισμού Προτύπων Τροφίμων για το 2010 για τα επίπεδα αλατιού στα τρόφιμα, μεταξύ 2008 και 2010, η εταιρεία αφαίρεσε πάνω από το 15% του αλατιού από το μενού της.
Τον Ιούλιο του 2014, οι διανομείς στις Ηνωμένες Πολιτείες υπέβαλαν ομαδική αγωγή στην Pizza Hut «για καταβολή καθαρών μισθών στους διανομείς κάτω από τον κατώτατο μισθό λόγω μη επιστρεφόμενων δαπανών αυτοκινήτου» κατά παράβαση του νόμου περί δίκαιων προτύπων εργασίας του 1938. Μια προσπάθεια της Pizza Hut να απορριφθεί η υπόθεση τον Νοέμβριο του 2015 απέτυχε. Τον Δεκέμβριο του 2016, η υπόθεση Linkovich v. Η Capital Pizza Huts, Inc., et al., αποφασίστηκε με διαιτησία, στην οποία η Pizza Hut κατέβαλε αποζημίωση.
Εξωτερικοί σύνδεσμοι
Κατηγορία:Πολυεθνικές επιχειρήσεις τροφίμων Κατηγορία:Franchises γρήγορου φαγητού Κατηγορία:Επιχειρήσεις των ΗΠΑ
Έξοδο
Στη λογιστική, έξοδο είναι μια εκροή χρημάτων ή άλλων πολύτιμων περιουσιακών στοιχείων από ένα πρόσωπο ή εταιρεία σε ένα άλλο πρόσωπο ή εταιρεία. Με την ευρεία έννοια του όρου έξοδο ή δαπάνη είναι μια εκροή χρημάτων από ένα πρόσωπο σε ένα άλλο πρόσωπο ή όμιλο για την πληρωμή ενός αγαθού ή υπηρεσίας ή άλλου κόστους.
Παραπομπές
Κατηγορία:Χρηματοοικονομικά
Φυτικό λάδι
thumb|Ελαιόλαδο Τα φυτικά έλαια, ή φυτικά λίπη, είναι έλαια που εξάγονται από σπόρους ή από άλλα μέρη φρούτων. Όπως τα ζωικά λίπη, τα φυτικά λίπη είναι μείγματα τριγλυκεριδίων. Το σογιέλαιο και το βούτυρο κακάο είναι παραδείγματα ελαίων σπόρων ή λιπών από σπόρους. Το ελαιόλαδο, το φοινικέλαιο και το λάδι ρυζιού είναι παραδείγματα λιπών από άλλα μέρη των φρούτων. Στην κοινή χρήση, το φυτικό λάδι μπορεί να αναφέρεται αποκλειστικά σε φυτικά λίπη που είναι υγρά σε θερμοκρασία δωματίου. Τα φυτικά έλαια είναι συνήθως βρώσιμα.
Χρήσεις
Τα έλαια που εξάγονται από φυτά χρησιμοποιούνται από την αρχαιότητα και σε πολλούς πολιτισμούς. Τα αρχαιολογικά στοιχεία δείχνουν ότι οι ελιές μετατρέπονταν σε ελαιόλαδο το 6000 π.Χ. και το 4500 π.Χ. στο σημερινό Ισραήλ και Παλαιστίνη.
Μαγειρική
Πολλά φυτικά έλαια καταναλώνονται άμεσα ή έμμεσα ως συστατικά στα τρόφιμα – έναν ρόλο που μοιράζονται με ορισμένα ζωικά λίπη, όπως το βούτυρο και το λαρδί.
Τα λάδια μπορούν να θερμανθούν σε θερμοκρασίες σημαντικά υψηλότερες από το σημείο βρασμού του νερού και χρησιμοποιείται για το τηγάνισμα τροφίμων. Τα λάδια για το σκοπό αυτό πρέπει να έχουν υψηλό σημείο ανάφλεξης. Τέτοια έλαια περιλαμβάνουν τόσο τα κύρια μαγειρικά έλαια - από σόγια, ελαιοκράμβη, ηλίανθο, φυστίκι, βαμβακόσπορο κ.λπ. - όσο και τροπικά έλαια, όπως από καρύδα, φοίνικα και ρύζι. Τα τελευταία εκτιμώνται ιδιαίτερα στους ασιατικούς πολιτισμούς για το μαγείρεμα σε υψηλές θερμοκρασίες, λόγω των ασυνήθιστα υψηλών σημείων ανάφλεξής τους.
Τα ακόρεστα φυτικά έλαια μπορούν να μετατραπούν μέσω μερικής ή πλήρους «υδρογόνωσης» σε έλαια υψηλότερου σημείου τήξης, μερικά από τα οποία, όπως η μαργαρίνη, παραμένουν στερεά σε θερμοκρασία δωματίου.
Βιομηχανία
Τα φυτικά έλαια χρησιμοποιούνται ως συστατικό ή συστατικό σε πολλά βιομηχανικά προϊόντα.
Πολλά φυτικά έλαια χρησιμοποιούνται για την παρασκευή σαπουνιών, προϊόντων δέρματος, κεριών, αρωμάτων και άλλων προϊόντων προσωπικής περιποίησης και καλλυντικών. Ορισμένα λάδια είναι ιδιαίτερα κατάλληλα ως λάδια ξήρανσης και χρησιμοποιούνται στην κατασκευή χρωμάτων και άλλων προϊόντων επεξεργασίας ξύλου. Χρησιμοποιούνται στην παραγωγή αλκυδικής ρητίνης. Τα φυτικά έλαια χρησιμοποιούνται όλο και περισσότερο στην ηλεκτρική βιομηχανία ως μονωτικά καθώς τα φυτικά έλαια δεν είναι τοξικά για το περιβάλλον, βιοδιασπώνται εάν χυθούν και έχουν υψηλά σημεία ανάφλεξης. Ωστόσο, τα φυτικά έλαια είναι λιγότερο σταθερά χημικά, επομένως χρησιμοποιούνται γενικά σε συστήματα όπου δεν εκτίθενται σε οξυγόνο και είναι πιο ακριβά από το απόσταγμα του αργού πετρελαίου. Οι συνθετικοί τετραεστέρες, οι οποίοι είναι παρόμοιοι με τα φυτικά έλαια αλλά με τέσσερις αλυσίδες λιπαρών οξέων σε σύγκριση με τις κανονικά τρεις που βρίσκονται σε έναν φυσικό εστέρα, κατασκευάζονται με εστεροποίηση Φίσερ. Οι τετραεστέρες έχουν γενικά υψηλή σταθερότητα στην οξείδωση και έχουν βρει χρήση ως λιπαντικά κινητήρα. Το φυτικό λάδι χρησιμοποιείται για την παραγωγή βιοαποδομήσιμου υδραυλικού υγρού και λιπαντικών.
Καύσιμα
Τα φυτικά έλαια χρησιμοποιούνται επίσης για την παραγωγή βιοντίζελ, το οποίο μπορεί να χρησιμοποιηθεί όπως το συμβατικό ντίζελ. Μερικά μείγματα φυτικών ελαίων χρησιμοποιούνται σε μη τροποποιημένα οχήματα, αλλά το καθαρό φυτικό έλαιο, γνωστό και ως καθαρό φυτικό έλαιο, χρειάζεται ειδικά παρασκευασμένα οχήματα που έχουν μέθοδο θέρμανσης του λαδιού για μείωση του ιξώδους του. Η χρήση φυτικών ελαίων ως εναλλακτικής ενέργειας αυξάνεται  και η διαθεσιμότητα βιοντίζελ σε όλο τον κόσμο αυξάνεται.
Το NNFCC εκτιμά ότι η συνολική καθαρή εξοικονόμηση αερίων θερμοκηπίου κατά τη χρήση φυτικών ελαίων αντί εναλλακτικών λύσεων που βασίζονται σε ορυκτά καύσιμα για την παραγωγή καυσίμων, κυμαίνεται από 18 έως 100%.
Παραγωγή
Η διαδικασία παραγωγής φυτικού ελαίου περιλαμβάνει την απομάκρυνση του λαδιού από συστατικά φυτών, συνήθως σπόρους. Αυτό μπορεί να γίνει μέσω μηχανικής εκχύλισης με χρήση ελαιοτριβείου ή χημικής εκχύλισης με χρήση διαλύτη. Το εξαγόμενο έλαιο μπορεί στη συνέχεια να καθαριστεί και, εάν απαιτείται, να εξευγενιστεί ή να τροποποιηθεί χημικά.
Μηχανική εξαγωγή
Τα λάδια μπορούν να αφαιρεθούν μέσω μηχανικής εξαγωγής, που ονομάζεται «θρυμματισμός», «σπάσιμο» ή «άλεση». Αυτή η μέθοδος χρησιμοποιείται συνήθως για την παραγωγή των πιο παραδοσιακών ελαίων (π.χ. ελιάς, καρύδας κ.λπ.) και προτιμάται από τους περισσότερους πελάτες «υγιεινής διατροφής» στις Ηνωμένες Πολιτείες και στην Ευρώπη. Υπάρχουν αρκετοί διαφορετικοί τύποι μηχανικής εξαγωγής. Η εκχύλιση με εξώθηση με πίεση είναι συνηθισμένη, αν και χρησιμοποιούνται επίσης η πρέσα με κοχλία, απλή πρέσα και το γκάνι (ηλεκτροκίνητο γουδί και γουδοχέρι ). Τα πιεστήρια ελαιούχων σπόρων χρησιμοποιούνται συνήθως στις αναπτυσσόμενες χώρες, από ανθρώπους για τους οποίους άλλες μέθοδοι εκχύλισης θα ήταν απαγορευτικά ακριβές. Το γκάνι χρησιμοποιείται κυρίως στην Ινδία.
Εκχύλιση με διαλύτη
Το υπερκρίσιμο διοξείδιο του άνθρακα μπορεί να χρησιμοποιηθεί ως μη τοξική εναλλακτική λύση σε άλλους διαλύτες.
Υδρογόνωση
Τα έλαια μπορούν να υδρογονωθούν μερικώς για να παραχθούν διάφορα έλαια συστατικών. Τα ελαφρώς υδρογονωμένα έλαια έχουν πολύ παρόμοια φυσικά χαρακτηριστικά με το κανονικό σογιέλαιο, αλλά είναι πιο ανθεκτικά στο να ταγγίζουν. Τα λάδια μαργαρίνης πρέπει να είναι κυρίως στερεά στους 32 °C (90 °F) έτσι ώστε η μαργαρίνη να μην λιώνει σε ζεστά δωμάτια, αλλά πρέπει να είναι εντελώς ρευστή στους 37 °C (98 °F), για να μην αφήνει μια γεύση λίπους στο στόμα.
Απόσμηση
Κατά την επεξεργασία των βρώσιμων ελαίων, το λάδι θερμαίνεται υπό κενό κοντά στο σημείο καπνού ή περίπου στους 450 F, και εισάγεται νερό στον πυθμένα του λαδιού. Το νερό μετατρέπεται αμέσως σε ατμό, ο οποίος φυσαλίδες μέσα από το λάδι, μεταφέροντας μαζί του τυχόν χημικές ουσίες που είναι υδατοδιαλυτές. Η ροή ατμού αφαιρεί ακαθαρσίες που μπορούν να προσδώσουν ανεπιθύμητες γεύσεις και οσμές στο λάδι. Η απόσμηση είναι το κλειδί για την παρασκευή φυτικών ελαίων. Σχεδόν όλα τα έλαια σόγιας, καλαμποκιού και κανόλας που βρίσκονται στα ράφια των σούπερ μάρκετ περνούν από ένα στάδιο απόσμησης που αφαιρεί ίχνη οσμών και γεύσεων και ανοίγει το χρώμα του λαδιού. Ωστόσο, η διαδικασία οδηγεί συνήθως σε υψηλότερα επίπεδα τρανς λιπαρών οξέων και απόσταξη των φυσικών ενώσεων του ελαίου.
Συγκεκριμένα λάδια
Τα ακόλουθα φυτικά έλαια τριγλυκεριδίων αντιπροσωπεύουν σχεδόν όλη την παγκόσμια παραγωγή, κατ' όγκο. Όλα χρησιμοποιούνται και ως μαγειρικά λάδια και ως φυτικά καύσιμα. Σύμφωνα με το USDA, η συνολική παγκόσμια κατανάλωση μεγάλων φυτικών ελαίων το 2007/08 ήταν: Άλλα σημαντικά λάδια περιλαμβάνουν:
Παραπομπές
Κατηγορία:Φυτικά προϊόντα
Ελληνική Παραγωγή
Η Ελληνική Παραγωγή - Συμβούλιο Βιομηχανιών για την Ανάπτυξη, είναι ένας νεοσύστατος βιομηχανικός φορέας και προσδιορίζεται ως αστική μη κερδοσκοπική εταιρία. Ιδρύθηκε στις 5 Απριλίου 2017 στην Αθήνα και ο σκοπός της είναι η επανασυσπείρωση της παραδοσιακής «βιομηχανίας» στην Ελλάδα, μετά από πρωτοβουλία ενός αριθμού βιομηχάνων και βιομηχανικών συνδέσμων.
Το 2007 με τη μετονομασία του ΣΕΒ, από «Σύνδεσμος Ελληνικών Βιομηχανιών» σε «Σύνδεσμο Επιχειρήσεων και Βιομηχανιών», έγινε ένα άνοιγμα του Συνδέσμου και σε άλλους επιχειρηματικούς κλάδους, που τελικά, σύμφωνα με ορισμένους βιομηχάνους, οδήγησε σε μια «διάθλαση» των ενδιαφερόντων του. Έτσι, μια ομάδα μικρών, μεσαίων και μεγάλων βιομηχανικών επιχειρήσεων, καθώς και βιομηχανικών συνδέσμων της χώρας, προχώρησε σε μια συλλογική πρωτοβουλία για την ενδυνάμωση του ρόλου της μεταποιητικής βιομηχανίας, συμπεριλαμβανομένου και του πρωτογενούς τομέα, καθώς και όλων των συνδεδεμένων αλυσίδων αξίας με απώτερο στόχο την ανάπτυξη της ελληνικής οικονομίας.
Ο κυρίαρχος στόχος της «ΕΛΛΗΝΙΚΗΣ ΠΑΡΑΓΩΓΗΣ» είναι η ανάδειξη και η ανάπτυξη μιας ανταγωνιστικής βιομηχανίας, που διασφαλίζει ισχυρή και βιώσιμη οικονομία, δημιουργία ποιοτικών θέσεων εργασίας, ισόρροπη ανάπτυξη, εξωστρέφεια και προστασία του περιβάλλοντος και, την προώθηση της τεχνολογικής προόδου και της καινοτομίας.
Στις 11 Ιανουαρίου 2018 προσχώρησαν νέα μέλη και από τα 12 μέλη που αριθμούσε κατά την ίδρυσή της τον Απρίλιο του 2017, αυξάνοντας τον αριθμό στα 41 μέλη. Στις 2 Μαΐου η «Ελληνική Παραγωγή» πραγματοποίησε την πρώτη της ετήσια γενική συνέλευση απο την οποία αναδείχθηκε και το νέο 15μελές διοικητικό της συμβούλιο, το οποίο αμέσως μετά ενέκρινε το αίτημα συμμετοχής 12 νέων εταιρειών ως συνδεδεμένων μελών, και έτσι η ο φορέας συνολικά αριθμεί πλέον 53 μέλη.
Εξωτερικοί σύνδεσμοι
https://hellenicproduction.org/ Επίσημη ιστοσελίδα
Παραπομπές
Επιχειρησεων Βιομηχανιων Κατηγορία:Βιομηχανία στην Ελλάδα Κατηγορία:Έλληνες επιχειρηματίες
Αϊστούλφος
Ο Αϊστούλφος (Astolfo, ... - Δεκέμβριος 756) ήταν Δούκας της Φριουλίας από το 744 μέχρι το 749, βασιλιάς των Λομβαρδών από το 749 ως το 756 και στο ενδιάμεσο Δούκας του Σπολέτο από το 751 ως το 756. Πατέρας του ήταν ο Δούκας Πέμμος και αδελφός του ο Ράτχης.
Όταν ο Ράτχης έγινε βασιλιάς, ο Αϊστούλφος τον διαδέχθηκε στη Φριουλία και όταν ο πρώτος αποσύρθηκε σε μοναστήρι, τον διαδέχθηκε πάλι, αυτή τη φορά ως βασιλιάς. Συνέχισε την πολιτική του επεκτατισμού και των πολέμων εναντίον τόσο του Πάπα όσο και του Εξαρχάτου της Ραβέννας. Το 751 κατέλαβε τη Ραβέννα και απείλησε τη Ρώμη με κεφαλικό φόρο. Την ίδια χρονιά, ο Αϊστούλφος κατέλαβε και την Ίστρια από τους Βυζαντινούς.
Εκνευρισμένοι, ανήσυχοι και χωρίς καμία αρωγή από τους Βυζαντινούς, οι Πάπες στράφηκαν στο παλάτι της Αυστρασίας που κυβερνούσε ουσιαστικά το Φραγκικό Βασίλειο για βοήθεια. Το 741, ο Πάπας Γρηγόριος Γ΄ ζήτησε από τον Κάρολο Μαρτέλο να επέμβει, αλλά ο τελευταίος δήλωσε απασχολημένος αλλού και αρνήθηκε. Το 753, ο Πάπας Στέφανος Β΄ επισκέφθηκε το γιό του Μαρτέλου, τον Πιπίνο το Βραχύ, που είχε μόλις ανακηρυχθεί βασιλιάς των Φράγκων με την συγκατάθεση του Πάπα Ζαχαρία. Ως ένδειξη ευγνωμοσύνης για την παπική στήριξη, ο Πιπίνος διέσχεισε τις Άλπεις, νίκησε τον Αϊστούλφο και παρέδωσε στους Πάπες τα εδάφη που είχε καταλάβει ο Αϊστούλφος τόσο στην Ιταλία (Εμίλια-Ρομάνια και Πεντάπολις) όσο και από τους Βυζαντινούς.
Ο Αϊστούλφος πέθανε το 756 και στο θρόνο των Λομβαρδών τον διαδέχθηκε ο Δεζιδέριος (έγινε, επίσης, Δούκας του Σπολέτο). Ο Αϊστούλφος είχε προηγουμένως δώσει το πόστο της Φριουλίας στον γαμπρό του τον Ανσέλμο, ηγούμενο της Νοναντόλας και σύζυγο της αδελφής του της Γισαλτρούδας την οποία είχε παντρευτεί στα 749.
Παραπομπές και σημειώσεις
Κατηγορία:Βασιλείς της Λομβαρδίας Κατηγορία:Δούκες του Σπολέτο
Κατάλογος δουκών και πριγκίπων του Μπενεβέντο
Ακολουθεί είναι ένας κατάλογος με τους δούκες και τους πρίγκιπες του Μπενεβέντο.
Πρίγκιπες του Μπενεβέντο
Επίσης πρίγκιπες της Κάπουα από το 900 έως το 981.
Οίκος των Λαντουλφιδών / της Κάπουα
Το 1050, οι Λομβαρδοί συν-πρίγκιπες εκδιώχθηκαν από την πόλη από τους δυσαρεστημένους πολίτες. Το 1051, η πόλη δόθηκε στον πάπα. Το 1053, οι Νορμανδοί που είχαν καταλάβει το ίδιο το δουκάτο από το 1047 (όταν ο αυτοκράτορας Ερρίκος Γ' έδωσε την άδεια στον Χάμφρεϊ του Χάουτβιλ ) το παραχώρησαν στον Πάπα με τον οποίο είχαν πρόσφατα συνάψει ανακωχή.
Πρίγκιπες του Μπενεβέντο υπό παπική επικυριαρχία
Ο πάπας διόρισε τον δικό του πρύτανη (rector), αλλά οι πολίτες κάλεσαν τους παλαιούς πρίγκιπες πίσω και, μέχρι το 1055, εξουσίασαν ξανά, όμως ως υποτελείς του πάπα.
Νορμανδός πρίγκιπας του Μπενεβέντο
Ο Ροβέρτος το επέστρεψε στον πάπα, αλλά κανένας νέος πρίγκιπας ή δούκας των Μπενεβέντο δεν ονομάστηκε μέχρι τον 19ο αι.
Πηγές
Κατηγορία:Πρίγκιπες του Μπενεβέντο Κατηγορία:Δούκες του Μπενεβέντο
Facebook Zero
Το Facebook Zero (γνωστό στην Ελλάδα και ως Facebook 0. - προφέρεται Facebook Μηδέν Τελεία) είναι μια πρωτοβουλία που ανέλαβε η εταιρεία παροχής υπηρεσιών κοινωνικής δικτύωσης Facebook σε συνεργασία με παρόχους υπηρεσιών Διαδικτύου που βασίζονται στην κινητή τηλεφωνία, σύμφωνα με την οποία οι πάροχοι άρουν τις χρεώσεις δεδομένων (bandwidth)(επίσης γνωστή και ως μηδενική χρέωση) για την πρόσβαση στο Facebook από τα κινητά τηλέφωνα μέσω μιας απογυμνωμένης έκδοσης απλού κειμένου της mobile ιστοσελίδας (σε αντίθεση με τη συνηθισμένη mobile ιστοσελίδα m.facebook.com που επίσης φορτώνει εικόνες). Η απογυμνωμένα έκδοση είναι διαθέσιμη μόνο μέσω παρόχων που έχουν συνάψει τη συμφωνία με το Facebook. Οι φωτογραφίες δεν φορτώνονται από προεπιλογή. Οι χρήστες μπορούν να επιλέξουν να τις δουν κάνοντας κλικ πάνω τους, αλλά ισχύουν κανονικές χρεώσεις δεδομένων για τη χρήση φωτογραφιών.
Ιστορία
Τα σχέδια για το Facebook Zero ανακοινώθηκαν για πρώτη φορά στο Mobile World Congress τον Φεβρουάριο του 2010 από τον Chamath Palihapitiya.
Ξεκίνησε επίσημα στις 18 Μαΐου, 2010 σε συνεργασία με 50 παρόχους κινητής τηλεφωνίας σε όλο τον κόσμο.
Πάροχοι
Αρκετοί πάροχοι προσφέρουν το Facebook Zero:
Υποδοχή και επιπτώσεις
Ένα άρθρο από τον Christopher Mims στο Quartz το Σεπτέμβριο του 2012, δήλωνε ότι το Facebook Zero έπαιξε πολύ σημαντικό ρόλο στην επέκταση του Facebook στην Αφρική μέσα σε 18 μήνες μετά την κυκλοφορία του Facebook Zero, σημειώνοντας ότι οι χρεώσεις δεδομένων μπορεί να είναι μία σημαντική συνιστώσα του κόστους χρήσης κινητής τηλεφωνίας και η άρση αυτών των χρεώσεων μείωσε ένα σημαντικό αντικίνητρο για τους ανθρώπους στην Αφρική, έτσι ώστε να χρησιμοποιήσουν το Facebook.
Το Facebook Zero πιστώθηκε επίσης ως η έμπνευση για μια παρόμοια πρωτοβουλία που ανέλαβε η Wikipedia με τίτλο Wikipedia Zero.
Το Google Free Zone, μια παρόμοια υπηρεσία που δρομολογήθηκε από την Google το Νοέμβριο του 2012, προβλήθηκε από τους σχολιαστές του Διαδικτύου ως εμπνευσμένο από το Facebook Zero και ως μια πιθανή πρόκληση για αυτό.
Το  Subsecretaría de Telecomunicaciones της Χιλής έκρινε ότι οι υπηρεσίες Zero-rating (μηδενικής χρέωσης) όπως το Wikipedia Zero, το Facebook Zero και το Google Free Zone, που επιδοτούν τη χρήση δεδομένων κινητής τηλεφωνίας, παραβιάζουν τους νόμους για τη δικτυακή ουδετερότητα (net neutrality) και αναγκάστηκαν να τερματίσουν την πρακτική αυτή μέχρι την 1η Ιουνίου του 2014.
Το 2015, ερευνητές που αξιολογούσαν τον τρόπο με τον οποίο το Facebook Zero διαμορφώνει τη χρήση της τεχνολογίας πληροφοριών και επικοινωνιών στον αναπτυσσόμενο κόσμο διαπίστωσε ότι το 11% των Ινδονήσιων που δήλωσαν ότι χρησιμοποίησαν το Facebook είπαν επίσης ότι δεν χρησιμοποιούν το Διαδίκτυο. Το 65% των Νιγηριανών, το 61% των Ινδονήσιων και το 58% των Ινδών συμφωνούν με τη δήλωση ότι "το Facebook είναι το Διαδίκτυο" σε σύγκριση με μόλις το 5% στις Η.Π.Α..
Εξωτερικοί σύνδεσμοι
Κατηγορία:Δικτυακή ουδετερότητα
Λουδοβίκος Βίκτωρ του Καρινιάνο
Ο Λουδοβίκος-Βίκτωρ (25 Σεπτεμβρίου 1721 - 16 Δεκεμβρίου 1778) από τον Οίκο της Σαβοΐας ήταν πρίγκιπας του Καρινιάνο (1741-1778). Απόγονοί του είναι τέσσερις βασιλείς της Ιταλίας, ένας της Σαρδηνίας και ένας της Ισπανίας.
Βιογραφία
Ήταν ο πρωτότοκος γιος του Βίκτωρα-Αμεδαίου Α΄ πρίγκιπα του Καρινιάνο και της Μαρίας-Βικτωρίας της Σαβοΐας, νόθης κόρης του Βίκτωρα-Αμεδαίου Β΄ βασιλιά της Σαρδηνίας.
Οικογένεια
Το 1740 νυμφεύτηκε τη Χριστίνα, κόρη του Ερνέστου-Λεοπόλδου λαντγκράβου της Έσσης-Ρότενμπουργκ και είχε τέκνα:
Πηγές
Κατηγορία:Οίκος της Σαβοΐας
Σορουστσάι
Το Σορουστσάι είναι ένα χωριό στο δήμο Νουραβούντ στην Επαρχία Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Λερίκ
Δρυμώνας Αιτωλοακαρνανίας
μικρογραφία|Θέα στη λίμνη Τριχωνίδα μικρογραφία|Η κορυφή του Μελιού (Μηλιού) Ο Δρυμώνας είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.
Τοποθεσία
Το χωριό βρίσκεται χτισμένο μέσα σε ελατόδασος σε υψόμετρο περίπου 865 έως 1.030 μέτρων. Εκτός από το ξηρό του κλίμα το χωριό χαρακτηρίζεται και για την υπέροχη θέα του λόγω του ανοιχτού οριζοντά του. Εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άνω Δρυμώνας, Αγία Τριάδα Δρυμώνος, Αετόπετρα, Άγιος Ιωάννης Αετόπετρας, Κοσκινάς, Μελίγκοβα, Μισάμπελλα, Νεροχώρι, Ταξιάρχης, Μέγας Δένδρος και Καλύβια. Απέχει από το Αγρίνιο 36 χλμ., από τη Ναύπακτο 57,5-59,5 χλμ. , από το Θέρμο 15 χλμ ενώ η Ιερά Μονή Προυσού απέχει οδικώς περίπου 44 χλμ. μέσω της βασικής οδικής αρτηρίας στην ευρύτερη περιοχή. Σε κοντινή απόσταση, σε χαμηλότερο υψόμετρο, βρίσκεται το «Μοναστήρι του Καταφυγίου», γνωστό ως «Καταφύγι» ή και Καταφίδι».
Διοικητική εξέλιξη
Αποτελεί ένα από τα χωριά της ιστορικής περιοχής του Απόκουρου. Αναγνωρίστηκε ως οικισμός με το ΦΕΚ 19Α της 07/12/1835 με την ονομασία «Μπερίκος», όταν και υπήχθη στον τότε Δήμο Αμβρακίας ενώ με το ΦΕΚ 32Α της 08/12/1845 ορίστηκε έδρα του Δήμου Αμβρακίας. Με το ΦΕΚ 261Α της 31/08/1912, και τον σχηματισμό των Κοινοτήτων, προσαρτήθηκε στην τότε Κοινότητα Μπερίκου. Με το ΦΕΚ 81Α της 14/05/1928 το όνομα του οικισμού διορθώθηκε από «Μπερίκος» σε «Δρυμών», ομοίως και της Κοινότητας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Αντόνιο Αλμέιντα
Ο Αντόνιο Φιγκουέιρα ντ'Αλμέιντα (Antonio Figueira d' Almeida) ήταν Πορτογάλος φιλέλληνας ο οποίος πήρε μέρος στην Ελληνική Επανάσταση του 1821.
Βιογραφικό
Γεννήθηκε το 1784 στην πορτογαλική πόλη Έλβας. Υπηρέτησε ως αξιωματικός στον πορτογαλικό στρατό και πολέμησε κατά του γαλλικού στρατού που στάλθηκε στην Ισπανία για να στηρίξει τη δυναστεία των Βουρβόνων. Μετά την έναρξη της Επανάστασης ήρθε στην Ελλάδα. Τον Αύγουστο του 1826, έχοντας το βαθμό του συνταγματάρχη του ιππικού, διακρίθηκε ως αρχηγός σώματος στην Τρίπολη και τον Μάρτιο του επόμενου χρόνου πολέμησε υπό τον Γεώργιο Καραϊσκάκη στην Αττική. Με την έλευση του Καποδίστρια στην Ελλάδα, ο ντ' Αλμέιντα έγινε επιθεωρητής του τακτικού ιππικού και του ανατέθηκε η αναδιοργάνωση του σώματος. Στις 22 Ιανουαρίου του 1830 διορίστηκε φρούραρχος Ναυπλίου. Μετά τη δολοφονία του Καποδίστρια συνέλαβε των έναν από τους δράστες, τον Γεώργιο Μαυρομιχάλη. Για την νομιμόφρονη στάση του ονομάστηκε επίτιμος πολίτης του Ναυπλίου από την Ε' Εθνοσυνέλευση και τον Μάρτιο του 1832 προβιβάστηκε σε στρατηγό.
αριστερά|μικρογραφία|Πίνακας του Αντόνιο Αλμέιντα στην μόνιμη έκθεση του Εθνικού και Ιστορικού Μουσείου Μετά την άφιξη όμως του Όθωνα στην Ελλάδα, η Αντιβασιλεία δεν του αναγνώρισε το βαθμό του στρατηγού και τελικά στις 10 Μαΐου 1833 το διόρισε φρούραρχο της Αίγινας. Προβιβάστηκε σε υποστράτηγο μετά την καταστολή της ανταρσίας του συνταγματάρχη Ν.Ζέρβα στο Μεσολόγγι όπου ο ντ' Αλμέιντα είχε διοριστεί στρατιωτικός διοικητής το 1836. Το 1839 τοποθετήθηκε στρατιωτικός διοικητής στο Ναύπλιο. Πέθανε το 1847 στη Μπατάλια, στη Βενετία.
Ήταν παντρεμένος με τη Ζωή Μαυροκορδάτου. Εγγονός του ήταν ο, με το ίδιο όνομα εξελληνισμένο, Αντώνιος Αλμέιδας που σκοτώθηκε πολεμώντας στους Βαλκανικούς πολέμους.
Ντολιάνι
Το Ντολιάνι (ιταλικά: Dogliani) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Προτασιακός λογισμός
Προτασιακός λογισμός (ή αλλιώς προτασιακή λογική) είναι ο κλάδος της μαθηματικής λογικής ο οποίος μελετά τις λογικές προτάσεις (αν είναι αληθείς ή ψευδείς) που σχηματίζονται από άλλες προτάσεις με τη χρήση των λογικών συνδέσμων, και το πώς η αληθοτιμή των πρώτων εξαρτάται από εκείνη των τελευταίων. Οι λογικοί σύνδεσμοι βρίσκονται επίσης και στις φυσικές γλώσσες. Στην ελληνική γλώσσα, για παράδειγμα, έχουμε τους λογικούς συνδέσμους «και» (σύζευξη), «ή» (διάζευξη), «όχι» (άρνηση) και «αν» (αλλά μόνο όταν χρησιμοποιείται με την έννοια της λογικής συνεπαγωγής).
Το ακόλουθο είναι ένα παράδειγμα ενός πολύ απλού συμπερασμού που εμπίπτει στο πεδίο εφαρμογής της προτασιακής λογικής:
Προκείμενη 1: Αν βρέχει, τότε έχει συννεφιά
Προκείμενη 2: Βρέχει.
Συμπέρασμα: Έχει συννεφιά.
Και οι δύο προκείμενες, όπως και το συμπέρασμα είναι λογικές προτάσεις. Οι προκείμενες θεωρούνται δεδομένες και, στη συνέχεια, με την εφαρμογή του modus ponens (ένας κανόνας συμπερασμού) συνάγεται το συμπέρασμα.
Καθώς όμως η προτασιακή λογική δεν ασχολείται με τη δομή των προτάσεων πέρα από όσο μπορούν να αναλυθούν μέσω των λογικών συνδέσμων, ο παραπάνω συμπερασμός μπορεί να επαναδιατυπωθεί αντικαθιστώντας τις προηγούμενες ατομικές προτάσεις με συγκεκριμένα σύμβολα («προτασιακές μεταβλητές») που τις αντιπροσωπεύουν:
Προκείμενη 1: P \to Q
Προκείμενη 2: P
Συμπέρασμα: Q
Το ίδιο μπορεί να παρασταθεί συμβολικά με τον ακόλουθο τρόπο:
Όταν το Ρ ερμηνεύεται ως «Βρέχει» και το Q ως «έχει συννεφιά» οι παραπάνω συμβολικές εκφράσεις μπορεί να θεωρηθούν ότι αντιστοιχούν ακριβώς στην αρχική έκφραση σε φυσική γλώσσα. Όχι μόνο αυτό, αλλά θα αντιστοιχούν επίσης και σε οποιοδήποτε άλλο συμπερασμό αυτής της μορφής, ο οποίος θα είναι έγκυρος κατά τον ίδιο τρόπο.
Η προτασιακή λογική μπορεί να μελετηθεί μέσω ενός τυπικού συστήματος στο οποίο τύποι τής αντίστοιχης τυπικής γλώσσας μπορούν να ερμηνευθούν ως προτάσεις μίας φυσικής γλώσσας. Ένα σύστημα κανόνων συμπερασμού και αξιωμάτων επιτρέπει σε ορισμένους τύπους να παραχθούν. Αυτοί οι τύποι που προκύπτουν ονομάζονται θεωρήματα και μπορούν να ερμηνευθούν ως αληθείς προτάσεις. Μία κατασκευασμένη ακολουθία αυτών των τύπων είναι γνωστή ως απόδειξη ή παραγωγή και ο τελευταίος τύπος της ακολουθίας είναι το θεώρημα. Η απόδειξη αυτή μπορεί να ερμηνευθεί ως απόδειξη της πρότασης που αντιπροσωπεύεται από το θεώρημα.
Όταν ένα τυπικό σύστημα που χρησιμοποιείται για να αντιπροσωπεύσει την τυπική λογική μόνο οι ατομικές προτάσεις συμβολίζονται με μεταβλητές. Οι προτάσεις σε φυσική γλώσσα που προκύπτουν όταν ερμηνευθούν είναι εκτός του συστήματος, και η σχέση μεταξύ του τυπικού συστήματος και της ερμηνείας του είναι επίσης έξω από το ίδιο το τυπικό σύστημα.
Συνήθως στην προτασιακή λογική οι τύποι ερμηνεύονται ως δηλώσεις είτε αληθείς είτε ως ψευδείς· η ερμηνεία αυτή συνήθως δίνεται από μία αληθοσυνάρτηση. Αυτού του είδους η προτασιακή λογική και συστήματα ισομορφικά προς αυτή θεωρούνται ως λογική μηδενικής τάξεως.
Ιστορική αναδρομή
Παρ'όλο που η προτασιακή λογική (που συχνά συγχέεται με τον προτασιακό λογισμό) έχει υπαινιχθεί από πρώιμους φιλόσοφους, αναπτύχθηκε σε επίσημη λογική από τον Χρύσιππο τον 3 αιώνα [1] και επεκτάθηκε από τους Στωικούς. Η λογική ήταν εστιασμένη στις προτάσεις. Η ανέλιξη αυτή ήταν διαφορετική από την παραδοσιακή συλλογιστική λογική που εστίαζε στους όρους. Δυστυχώς όμως στην αρχαιότητα τ,η προτασιακή λογική που είχε αναπτυχθεί από τους Στωικούς έπαψε να είναι κατανοητή. Συνεπώς αυτό το σύστημα ιδεών ουσιαστικά ανακαλύφτηκε εκ νέου από τον Πέτρο Αβελάρδο τον 12ο αιώνα.
Η προτασιακή Λογική βελτιώθηκε σταδιακά με την χρήση συμβόλων. Ο φιλόσοφος Γκότφριντ Λάιμπνιτς του 17ου-18ου αιώνα έχει αποτιμηθεί ως ο ιδρυτής της Συμβολικής Λογικής για την δουλειά του. Παρόλο που ήταν ο πρώτος που ασχολήθηκε με αυτό το  είδος, δεν ήταν γνωστός στην τότε διαδεδομένη κοινότητα που ασχολούνταν με την λογική. Για αυτόν τον λόγο πολλές από τις ανακαλύψεις του, επαναδιατυπώθηκαν από άλλους λογικούς όπως ο Τζορτζ Μπουλ και ο Αύγουστος ντε Μόργκαν. Όπως ήταν απόλυτα λογικό όμως, όλες οι επαναδιατυπώσεις ήταν απολύτως εξαρτημένες από τις διατυπώσεις και τις ανακαλύψεις του Leibniz.
Όπως η προτασιακή λογική θεωρείται σαν μια εξέλιξη της πρώιμης συλλογιστικής λογικής έτσι και η Κατηγορηματική Λογική του Γκότλομπ Φρέγκε ήταν μια εξέλιξη από την πρώιμη προτασιακή λογική. Ένας συγγραφέας περιγράφει την κατηγορηματική Λογική σαν αντικείμενο που συνδυάζει : «τα διακριτά χαρακτηριστικά της συλλογιστικής και της προτασιακής λογικής». Όπως ήταν φυσικό η Κατηγορηματική Λογικά ανήγγειλε μια νέα περιοχή στην ιστορία της Λογικής. Τα επόμενα χρόνια καινούριες ανακαλύψεις προστέθηκαν μετά τον Γκότλομπ Φρέγκε, μερικές από τις οποίες είναι και η Φυσική απαγωγή, τα συντακτικά δέντρα και οι πίνακες αληθείας. Η φυσική απαγωγή ανακαλύφθηκε από τον Gerhard Gentzen και Jan Łukasiewicz. Τα δέντρα αληθείας ανακαλύφτηκαν από τον Evert Willem Beth.[5] Η ανακάλυψη των  πινάκων αληθείας, όμως παραμένει ως αντικείμενο αντιπαράθεσης ως προς το πρόσωπο που την πρωτοανακάλυψε.
Ορολογία
Όταν το τυπικό σύστημα προορίζεται να είναι ένα λογικό σύστημα, οι εκφράσεις προορίζονται να ερμηνευτούν ως δηλώσεις, και οι κανόνες προορίζονται συνήθως για να είναι αληθινά συντηρητικοί. Σε αυτή την περίπτωση, οι κανόνες (που μπορεί να περιλαμβάνουν τα αξιώματα) μπορεί στη συνέχεια να χρησιμοποιηθούν για να παραγάγουν («συνάγουν") τύπους που αντιπροσωπεύουν αληθείς δηλώσεις, από τους δεδομένους τύπους που αντιπροσωπεύουν αληθείς δηλώσεις.
Το σύνολο των αξιωμάτων μπορεί να είναι άδειο, ένα μη κενό πεπερασμένο σύνολο, ένα αριθμήσιμο άπειρο σύνολο, ή να δοθεί από το αξίωμα σχημάτων. Μια επίσημη γραμματική καθορίζει αναδρομικά τις εκφράσεις και τους καλοσχηματισμένους τύπους της γλώσσας. Επιπλέον, μπορεί να δοθεί μία σημασιολογία η οποία ορίζει την αλήθεια και τις αποτιμήσεις (ή ερμηνείες)
Η γλώσσα του προτασιακού λογισμού αποτελείται από Οι καλοσχηματισμένοι τύποι είναι κάθε ατομικοί τύποι, ή κάποιοι τύποι που μπορούν να δημιουργηθούν από τους ατομικούς τύπους με τη βοήθεια συμβόλων φορέων σύμφωνα με τους κανόνες της γραμματικής.
Οι μαθηματικοί μερικές φορές διακρίνουν προτασιακές σταθερές, προτασιακές μεταβλητές και σχήματα.Οι προτασιακές σταθερές αντιπροσωπεύουν κάποια συγκεκριμένη πρόταση, ενώ οι προτασιακές μεταβλητές κυμαίνονται πάνω από το σύνολο όλων των ατομικών προτάσεων. Τα σχήματα, ωστόσο, κυμαίνονται πάνω από όλες τις προτάσεις. Είναι κοινό να εκπροσωπούνται οι προτασιακές σταθερές από τα Α, Β, και Γ, οι προτασιακές μεταβλητές από τα P, Q, και R, και τα σχηματικά γράμματα είναι συχνά ελληνικά γράμματα, τις περισσότερες φορές φ, ψ και χ.
Βασικές έννοιες
Στη συνέχεια παρουσιάζεται συνοπτικά ένα πρότυπο προτασιακού λογισμού. Πολλά διαφορετικά σκευάσματα υπάρχουν τα οποία είναι όλα περισσότερο ή λιγότερο ισοδύναμα, αλλά διαφέρουν στις λεπτομέρειες τους:
1.      η γλώσσα τους, που είναι, η συγκεκριμένη συλλογή των πρωτόγονων συμβόλων και των συμβόλων φορέα,
2.      το σύνολο των αξιωμάτων, ή διακεκριμένων τύπων, και
3.      το σύνολο των κανόνων συμπερασμάτων.
Οποιαδήποτε δεδομένη πρόταση μπορεί να εκπροσωπείται με ένα γράμμα που ονομάζεται «προτασιακή σταθερά», αναλόγως ώστε να αντιπροσωπεύει μια σειρά από γράμματα στα μαθηματικά, για παράδειγμα, a = 5. Όλες οι προτάσεις που απαιτούν ακριβώς μία από τις δύο τιμές αλήθειας: αληθής ή ψευδής. Για παράδειγμα, έστω ότι P είναι η πρόταση που βρέχει έξω. Τότε θα ισχύει (P) αν βρέχει έξω και ψευδείς διαφορετικά (-P). 1.      P είναι αληθής και η Q είναι αληθής
2.      P είναι αληθής και η Q είναι ψευδής
3.      P είναι ψευδής και η Q είναι αληθής
4.      P είναι ψευδής και Q είναι ψευδής
Η σύζευξη των Ρ και Q είναι αληθές στην περίπτωση 1 και είναι ψευδής διαφορετικά. Όπου P είναι η πρόταση που βρέχει έξω και Q είναι η πρόταση ότι υπάρχει ένα κρύο-μέτωπο πάνω από το Κάνσας, P ∧ Q είναι αληθής όταν βρέχει έξω και υπάρχει ένα κρύο-μέτωπο πάνω από το Κάνσας. Αν δεν βρέχει έξω, τότε P ∧ Q είναι ψευδές και αν δεν υπάρχει κρύο-μέτωπο πάνω από το Κάνσας, τότε P ∧ Q είναι ψευδές. Είναι εξαιρετικά χρήσιμο να δούμε τους πίνακες αλήθειας για αυτές τις διαφορετικές καταστάσεις, καθώς και τη μέθοδο του αναλυτικού ταμπλό.
Το κλείσιμο στο πλαίσιο των πράξεων
Η προτασιακή λογική είναι κλειστή ως προς τους συνδέσμους της συνάρτησης αληθείας. Δηλαδή, για κάθε πρόταση φ, η ¬φ έιναι  επίσης μια πρόταση. Ομοίως, για τυχόν προτάσεις φ και ψ,η φ ∧ ψ είναι μια πρόταση, και ομοίως για διάζευξη, για υπόθεση και για ισοδυναμία. Αυτό σημαίνει, για παράδειγμα, ότι η φ ∧ ψ όντας μια πρόταση,  μπορεί να είναι συνδεθεί με μια άλλη πρόταση. Για να το παραστήσουμε αυτό, πρέπει να χρησιμοποιήσουμε παρενθέσεις για να δείξουμε ποια πρόταση είναι συνδεδεμένη με ποια. Για παράδειγμα,η πρόταση P ∧ Q ∧ R δεν είναι μια καλά σχηματισμένη φόρμουλα, γιατί δεν ξέρουμε αν είναι  συνένωση της P ∧ Q με την R ή αν είναι συνένωση της P με την Q ∧ R. Έτσι πρέπει να γράψουμε είτε (P ∧ Q ) ∧ R, για να εκπροσωπεί την πρώτη, ή P ∧ (Q ∧ R) για να εκπροσωπεί την τελευταία αντίστοιχα. Με την αξιολόγηση των συνθηκών αλήθειας, βλέπουμε ότι και οι δύο εκφράσεις έχουν τις ίδιες προϋποθέσεις αλήθειας (θα ισχύουν στις ίδιες περιπτώσεις), και, επιπλέον, ότι οποιαδήποτε πρόταση που σχηματίζεται από αυθαίρετους συνδέσμους θα έχουν τις ίδιες προϋποθέσεις αλήθειας, ανεξάρτητα από τη θέση των παρενθέσεων. Αυτό σημαίνει ότι η σχέση είναι προσεταιριστική, ωστόσο, δεν θα πρέπει να υποθέσουμε ότι παρενθέσεις δεν εξυπηρετούν ποτέ ένα σκοπό. Για παράδειγμα, η πρόταση P ∧ (Q ∨ R) δεν έχει τις ίδιες προϋποθέσεις αλήθειας με την πρόταση (P ∧ Q) ∨ R, έτσι είναι διαφορετικές προτάσεις που διακρίνονται μόνο από τις παρενθέσεις.Αυτό μπορεί να ελεγθεί με τη μέθοδο του πίνακα αλήθειας που αναφέρεται παραπάνω.
Σημείωση: Για κάθε αυθαίρετο αριθμό προτασιακών σταθερών, μπορούμε να σχηματίσουμε ένα πεπερασμένο αριθμό  περιπτώσεων στις οποίες παρατίθενται οι πιθανές τιμές αλήθειας τους. Ένας απλός τρόπος για να το δημιουργήσουμε αυτό, είναι οι πίνακες αλήθειας, στους οποίους πρώτα γράφουμε τα P, Q, ..., Z, για οποιαδήποτε λίστα k προτασιακών σταθερών-δηλαδή, οποιαδήποτε λίστα προτασιακών σταθερών με καταχωρήσεις k και έπειτα γράφουμε 2k σειρές, και κάτω από το P συμπληρώνουμε το πρώτο μισό των σειρών με αληθές (ή Τ) και το δεύτερο μισό με ψευδή (ή F). Κάτω από το Q συμπληρώνουμε το ένα τέταρτο των σειρών με Τ, το επόμενο τέταρτο με F, το επόμενο τέταρτο με το Τ και το τελευταίο τέταρτο με F. Η επόμενη στήλη εναλάσσεται μεταξύ αληθούς και ψευδούς σε κάθε όγδοη σειρά, στη συνέχεια στην δέκατη έκτη, και ούτω καθεξής, μέχρι την τελευταία προτασιακή σταθερά μεταβάλλεται μεταξύ Τ και F σε κάθε γραμμή. Αυτό θα δώσει μια πλήρη λίστα των περιπτώσεων ή αλλιώς τις πιθανές αναθέσεις τιμών αλήθειας για αυτές τις προτασιακές σταθερές.
Επιχείρημα
Ο προτασιακός λογισμός ορίζει στη συνέχεια ένα  επιχείρημα  ως ενα ένα σύνολο προτάσεων. Ένα έγκυρο επιχείρημα είναι ένα σύνολο προτάσεων, η τελευταία εκ των οποίων προκύπτει -ή υπονοείται- από τα υπόλοιπα. Όλα τα άλλα επιχειρήματα δεν ειναι έγκυρα. Το απλούστερο έγκυρο επιχείρημα είναι τα modus ponens, ένα παράδειγμα των οποίων είναι το ακόλουθο σύνολο προτάσεων:
P → Q
και P είναι αλήθεια, αναγκαστικά ειναι και το Q αλήθεια. Παρατηρήστε ότι, όταν το P είναι αλήθεια, δεν μπορούμε να θεωρήσουμε τις περιπτώσεις 3 και 4 (από τον πίνακα αλήθειας). Όταν
είναι αλήθεια, δεν μπορούμε να θεωρήσουμε την περίπτωση 2. Αυτό αφήνει μόνο την περίπτωση 1, στην οποία Q είναι επίσης αλήθεια. Έτσι το Q υπονοείται από τις προκείμενες προτάσεις.
Αυτό μπορεί να γενικευτεί με την βοήθεια ενός σχήματος. Έτσι, όπου φ και ψ μπορεί να είναι οποιεσδήποτε προτάσεις,
Υπάρχουν και άλλες μορφές επιχείρηματος που είναι κατάλληλες, αλλά δεν είναι απαραίτητες. Λαμβάνοντας υπόψη ένα πλήρες σύνολο αξιωμάτων (βλέπε παρακάτω για ένα τέτοιο σύνολο),το modus ponens αρκεί για να αποδείξει όλες τις άλλες μορφές επιχείρηματος στην προτασιακή λογική,και έτσι αυτές να θεωρούνται ως παράγωγα. Αξίζει να σημειωθεί, οτι αυτό δεν μπορεί να εφαρμόζεται γενικά ως επέκταση της προτασιακής λογικής και σε άλλες λογικές, όπως για παράδειγμα στην [λογική [πρώτης τάξης]]. Η λογική πρώτης τάξης απαιτεί τουλάχιστον ένα επιπλέον κανόνα εξαγωγής συμπερασμάτων για να επιτευχθεί η πληρότητα.
Η σημασία του επιχειρήματος στην τυπική λογική είναι ότι κάποιος μπορεί να αποκτήσει καινούριες αλήθειες από τις καθιερωμένες αλήθειες. Στο πρώτο παράδειγμα που διατυπώνεται παραπάνω, δεδομένων των δύο προκείμενων προτάσεων, η αλήθεια του Q δεν είναι ακόμα γνωστή ή ορισμένη. Η Q εξάγεται αφού κατασκευαστεί το επιχείρημα. Με αυτόν τον τρόπο, ορίζουμε ως σύστημα διεξαγωγής το σύνολο όλων των προτάσεων που μπορεί να συναχθεί από ένα άλλο σύνολο προτάσεων. Για παράδειγμα, δίνοντας το σύνολο των προτάσεων
. μπορύμε να ορίσουμε ένα σύστημα διεξαγωγής
Γ
το οποίο είναι το σύνολο όλων των προτάσεων που απορρέουν από το A.
Επανάληψη πάντα υποτίθεται, έτσι. Επίσης, από το πρώτο στοιχείο του A, το τελευταίο στοιχείο, καθώς και το modus ponens, το R είναι μια συνέπεια, και έτσι το. Επειδή δεν έχουμε διατυπώσει αρκετά και πλήρη αξιώματα,δεν μπορεί δεν μπορεί να συναχθεί κάτι αλλο. Έτσι, παρόλο που τα περισσότερα συστήματα απαγωγής που συναντάμε στην προτασιακή λογική συναγάγουν συνήθως (,, το συγκεκριμένο είναι πάρα πολύ αδύναμο για να αποδείξει μια τέτοια πρόταση.
Γενική περιγραφή του Προτασιακού Λογισμού
Ο Προτασιακός λογισμός είναι ένα σύστημα L = L (\Alpha, \Zeta ,\Omega , \Iota ) όπου : \Omega = \Omega0\cup\Omega1.....\cup\Omegaj\cup...\cup\Omegam
Το όρισμα \Omegaj είναι το σύνολο των στοιχείων της κλάσης j.
Στον πιο γνωστό προτασιακό λογισμό το σύνολο Ω κατανέμεται ως εξής :
\Omega1 = {\lnot}